Albert Tót

**Albert Tót** alebo **Vojtech Tót** (*16. júna 1746, Pata† 4./5. február 1834, Svätý Jur) bol uhorský katolícky kňaz, mních rehole piaristov a básnik. Ako pedagóg pôsobil na gymnáziách vo viacerých uhorských mestách.

## Život
Narodil sa 16. júna 1746 v Pate, neďaleko Serede (dnes okres Galanta). Jeho otcom bol Adam Tót a matkou Anna Tótová, rodená Milčová. Podľa záznamu k 16. júnu 1746 z knihy krstov šopornianskej farnosti, pod ktorú Pata spadala, bol pokrstený menom Adam. 

Gymnázium vyštudoval v Prievidzi, kde následne 13. októbra 1768 vstúpil do rehole piaristov a prijal rehoľné meno Albert (v literatúre niekedy poslovenčené aj ako Vojtech) od Svätej Anny. 14. októbra 1770 prijal rehoľné sľuby a v 22. decembra 1777 prijal v Prievidzi kňazské svätenie. V rokoch 1771 až 1773 vyučoval na gymnáziu v Nitre. V rokoch 1774 až 1775 študoval v Nitre filozofiu, o tri roky neskôr teológiu. Vyučoval gramatiku v Ružomberku (1776), Trenčíne (1777) a Krupine (17791880). V rokoch 1781 až 1793 pôsobil ako vychovávateľ v rodine grófskeho rodu Horvát(h)ovcov a ako pedagóg na gymnáziu vo Svätom Jure. Následne pôsobil ako pedagóg na mnohých miestach od Vesprému (1794), Veľkej Kaniže (1797),  Segedínu (17981799), Banskej Štiavnice (18001802) až po Debrecín (1803) a Nové Mesto pod Šiatrom (18041805). Nasledujúce dva roky pôsobil ako vicerektor a vyučoval filozofiu v Segedíne. V roku 1808 sa stal riaditeľom gymnázia v Debrecíne, no už o rok neskôr získal pozíciu rektora rehoľného domu a riaditeľa gymnázia vo Vespréme. V rokoch 18121813 bol promagistrom novicov v Kecskeméte. V rokoch 18141817 vicerektorom vo Svätom Jure. Dva roku (18181820) bol tiež rektorom domu a riaditeľom gymnázia v Krupine. V roku 1821 sa pôsobil ako špirituál v Nitre a od roku 1822 až do svojej smrti pôsobil ako vicerektor a špirituál vo Svätom Jure.

## Dielo
Albert Tóth písal najmä latinské básne. Diela:
* *Carmen, quo gratulatur poeta III. ac Rev. Dno Ladislas Kőszeghi 1799.* (slov. Báseň, ktorou blahoželá básnik... Ladislavovi Kőszegimu, 1799)
* *Ode ad diem restaurati amplissimi magistratus l. r. montanae civiitatis Schemniciensis. Anno 1800. Schemnicii.* (slov. Óda z príležitosti obnovy magistrátu slobodného kráľovského mesta Banskej Štiavnice / Óda na deň zvolenia... banskoštiavnickému magistrátu, Banská Štiavnica, 1800)
* *Carmen Nicolai Kondé de Póka-Telek 1800.* (slov. Báseň Mikulášovi Kondému, 1800)
* *Carmen dno Georgio Keller praeposito de Landek... diem onomasticum agenti VII. Cal. Maji 1801. Schemnicii.* (slov. Báseň prepoštovi Jurajovi Kellerovi z Landeku, Banská Štiavnica, 1801)
* *Ode ad diem inaugurationis III. ac Rev. Dni Gabrielis Zerdahely de Nitra Zerdahel in episcopum Neosoliensem anno 1801. U. ott.* (slov. Óda z príležitosti inaugurácie Gabrielka Serdaheliho za banskobystrického biskupa / Óda na deň inaugurácie banskobystrického biskupa Gabriela Serdaheliho, Banská Štiavnica, 1801)
* *Honoribus III. Dni. Sigismundi Horváth de Szent-György dum Békesiensi provinciae ab augusto principe praeficitur sacrat anno 1802. Pesthini.* (slov. Báseň za slávu... Žigmunda Horvátha zo Svätého Jura... pri menovaní za prefekta provincie, Pešť, 1802)
* *Carmen ad diem onomasticum dno Paulo Rozsos dioecesis Weszprimiensis praesuli, die 15. Januari; Anno 1809 devote oblatu. Weszprimii.* (slov. Báseň ku dňu menovania Pavla Rožoša za biskupa Vesprémskej diecézy, Vesprém, 1809)
* *Ode novis honoribus dicata Rev. Dno Caroli Nedeczky sabbam cathedr. eccl. Weszprimiensis canonico dum praepositus major renunciatus esset. 1811.* (slov. Óda k poctám...Karola Nedeckého... pri vyhlásení za prepošta, 1811)
* *Honoribus...Martini Bolla schol. piar. praesuli provincialis dicatum 1817. in Sancto Georgio. Posonii.* (slov. Pocty Martinovi Bollovi...menovanému za provinciála, Bratislava, 1817)
* *Carmen III. Dno Jos. Horváth de Szent-György, diem nominis sui celebranti oblatum die 19-na martii anno 1817. Pesthini.*
* *Honoribus A. R. P. Martini Bolla S. P. Praep. Provincialis dicatum 1817. in Sancto Georgio.*
* *Carmen III. ac Rev. Dno Antonio Makay de Eadem et Gelej, episcopatum Neosoliensem solenniter auspicanti a Collegio Carponensi scholarum piarum in testimonium grati animi oblatum a. 1819. Schemnicii.*

## Zaujímavosť
V Lexikóne katolíckych kňazských osobností Slovenska sa osoba nachádza dvakrát, pričom heslá sa mierne líšia napríklad v dátumoch narodenia a úmrtia.

## Poznámky

## Referencie

Kategória:Uhorskí rímskokatolícki kňazi
Kategória:Uhorskí básnici
Kategória:Uhorskí pedagógovia
Kategória:Piaristi
Kategória:Osobnosti z Paty